
 28.10.2011
 BG
 Официален вестник на Европейския съюз
 L 281/3
 РЕГЛАМЕНТ ЗА ИЗПЪЛНЕНИЕ (ЕС) No 1084/2011 НА КОМИСИЯТА
 от 27 октомври 2011 година
 за изменение и поправка на Регламент (ЕО) No 1235/2008 за определяне на подробни правила за прилагането на Регламент (ЕО) No 834/2007 на Съвета по отношение на режима за внос на биологични продукти от трети държави
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) No 2092/91 (1), и по-специално член 33, параграф 2 и член 38, буква г) от него,
 като има предвид, че:
 (1)
 Член 7, параграф 2 от Регламент (ЕО) No 1235/2008 на Комисията (2) предвижда списъкът с признати трети държави да съдържа цялата информация за всяка трета държава, необходима за проверка дали продаваните на пазара на Съюза продукти са били инспектирани от системата за контрол на третата държава, призната в съответствие с член 33, параграф 2 от Регламент (ЕО) No 834/2007. Тунис е внесъл поправка на съответните спецификации, посочени в приложение III към Регламент (ЕО) No 1235/2008 след създаването на нова генерална дирекция за биологичното земеделие към Министерството на земеделието, която е станала новият компетентен орган, отговарящ за системата за контрол в Тунис.
 (2)
 Регламент за изпълнение (ЕС) No 590/2011 на Комисията (3) добавя в приложение III към Регламент (ЕО) No 1235/2008 нов текст по отношение на Канада. Точка 1 „Продуктови категории“ от този текст съдържа грешка дотолкова, доколкото създава отделна буква в) за „фуражи“ като една от тези категории, докато всъщност това представлява една от възможните употреби на „преработени селскостопански продукти“, споменати в точка 1, буква б) от посочения текст.
 (3)
 Канада информира Комисията, че списъкът с контролните органи, включен в приложение III към Регламент (ЕО) No 1235/2008 също съдържа грешка, тъй като контролният орган „Control Union Certifications“ не е акредитиран от канадската агенция за инспекция на храните да предоставя услуги по сертифициране в Канада.
 (4)
 Регламент (ЕО) No 1235/2008 следва да бъде съответно изменен и поправен.
 (5)
 В името на правната сигурност коригиращата разпоредба, установена в настоящия регламент, следва да се прилага от датата на влизане в сила на Регламент (ЕС) No 590/2011.
 (6)
 Мерките, предвидени в настоящия регламент, са в съответствие със становището на Регулаторния комитет по биологично производство,
 ПРИЕ НАСТОЯЩИЯ РЕГЛАМЕНТ:
 Член 1
 Разпоредби за изменение
 В текста, отнасящ се за Тунис, в приложение III към Регламент (ЕО) No 1235/2008 точка 4 се заменя със следното:
 „4. Компетентен орган: Direction générale de l’Agriculture Biologique (Ministère de l’Agriculture et de l’Environnement); www.agriportail.tn“.
 Член 2
 Разпоредби за поправка
 Текстът, свързан с Канада, в приложение III към Регламент (ЕО) No 1235/2008 се изменя, както следва:
 1)
 в точка 1, букви б) и в) се заменят със следното:
 „б)
 преработени селскостопански продукти, предназначени за храна и фураж;“
 2)
 в точка 5 шестото тире „Control Union Certifications (CUC), www.controlunion.com“ се заличава.
 Член 3
 Настоящият регламент влиза в сила в деня на публикуването му в Официален